ซีฟโก้บุกรับงานสิงคโปร์ 123 ล้าน
ซีฟโก้ ประเดิมปีเสือ รับงานออกแบบก่อสร้างรถไฟฟ้าใต้ดินที่สิงคโปร์
18 ก.พ. 2553

ซีฟโก้ ประเดิมปีเสือ รับงานออกแบบก่อสร้างรถไฟฟ้าใต้ดินที่สิงคโปร์
นายณรงค์ ทัศนนิพันธ์ กรรมการผู้จัดการใหญ่ บริษัทซีฟโก้  เปิดเผยว่า  ล่าสุด บริษัทซีฟโก้ เรียวบิ ซึ่งเป็นบริษัทที่ซีฟโก้ถือหุ้นอยู่  47.5%  ได้ เข้ารับงาน  ออกแบบและก่อสร้างสถานีรถไฟฟ้าใต้ดินสถานี  Bukit แ ละงานอุโมงค์รถไฟฟ้าสำหรับสายเข้าเมืองระยะที่ 2 ที่ ถนนวู้ดแลนด์ตัดกับหัวถนน บูกิท ทิมา  จาก  องค์การการขนส่งทางบกของรัฐบาลสิงห์โปร์ (Land Transport Authority (LTA),  ซึ่งมีมูลค่า 5.43 ล้านเหรียญสิงคโปร์ หรือประมาณ  123.49 ล้านบาท
ทั้งนี้ งานก่อสร้างที่สิงคโปร์ถือเป็นงานแรกในต่างประเทศของบริษัทในปีนี้  และการออกไปรับงานครั้งนี้เป็นออกไปทดสอบการแข่งขันในตลาดต่างประเทศ ซึ่งอนาคตมองว่าอุตสาหกรรมก่อสร้างก็จะต้องเจอกับการค้าเสรี ซึ่งการที่ไปเรียนรู้และรับงานในต่างประเทศก็เป็นเตรียมความพร้อมในการรับมือกับการแข่งขันที่จะเกิดขึ้น
นอกจากนี้ปีนี้บริษัทได้ใช้งบลงทุนประมาณ 100 ล้านบาทในการซื้อเครื่องจักรเพื่อเตรียมไว้รองรับกับงานก่อสร้างต่างๆที่จะเกิดขึ้นทั้งจากงานภาครัฐและงานเอกชนที่เริ่มจะเห็นมากขึ้นในปีนี้
"ยอมรับว่าปัญหาการเมืองก็มีความเป็นห่วงเพราะหากยังมีปัญหาจะทำให้ภาคเอกชนชะลอการลงทุนซึ่งจะทำให้บริษัทมีงานก่อสร้างลดลงขณะที่งานภาครัฐก็มีเข้ามาอย่างต่อเนื่อง" นายณรงค์กล่าว